Lav et referat af nedenstående tekst:

Tekst:
Dagen startede, for Mentiqas elever i 6. til 10. klasse, med fællessang i skolens gymnastiksal. Til toner fra højskolesangbogen og velkomsttale fra den nye skoleleder blev søndagen brugt til at tage hul på det nye skoleår. - Det er jo en festdag. Det er skolens fødselsdag og det er første skoledag. Her på Mentiqa starter man om søndagen med at gå i skole, siger skoleleder Christina Brostrøm, der selv havde første dag på skolen. Forældre kan møde lærere Eleverne er mødt ind på en søndag, så forældre og familie har mulighed for at være med. Efter dagens introduktion bliver eleverne delt ud i deres klasselokaler. - Det er et godt nok koncept. Så møder forældrene også vores lærer, som vi fortæller om derhjemme, siger Jonas "Ø" Østerballe Mortensen fra 8. klasse. - Så får vi også en ekstra dags juleferie, så det er fint, lyder det fra klassekammeraten Kristian Krog Ibsen. Fagligt niveau og fællesskab Mentiqa er en skole for elever med særligt gode indlæringsevner. Her på skolen går der over 90 elever fra 11 forskellige kommuner. - Alle har ret til at blive så dygtige som de kan. Det skal vi også hjælpe de særligt begavede med, ellers begår vi samfundsmæssig selvmål. Samfundet har brug for det. Og hvem ved, om vi er med til at udvikle det næste geni i Danmark her hos Mentiqa. For Kristian Krog Ibsen og Jonas Østerballe Mortensen er det ikke kun det høje faglige niveau på skolen, der fylder. - Der er et forenet fællesskab her. Det er ikke bare en lille gruppe, men alle der er sammen, siger Jonas Østerballe Mortensen. - På min gamle skole var det kun nogle bestemte jeg var sammen med. Her er jeg sammen med alle. Der er ikke nogen jeg ikke snakker med, siger Kristian Krog Ibsen. Med første skoledag veloverstået, så er drengene – næsten – klar til hverdagen igen. - Man kunne godt have mere sommerferie. Det er selvfølgelig fint nok at komme tilbage og snakke med nogen fysisk og ikke bare over Discord (Et online chatprogram - red. ), siger Kristian Krog Ibsen. - Man har selvfølgelig savnet sine venner og sine lærer, men man kan altid bruge mere sommerferie, griner Jonas Østerballe Mortensen. Se historien fortalt som tv-indslag:

Referat:
Mange folkeskoleelever starter først hverdagen igen mandag, men for eleverne på Mentiqa, skolen for særligt begavede børn, i Nørresundby begyndte skoleåret allerede søndag.